proxectonos/corpus_dominio_legal_administrativo_tmp huggingface dataset:
APROBACIÓN DEFINITIVA EXPEDIENTE DE MODIFICACIÓN DE CRÉDITO POR SUPLEMENTO DE CRÉDITO
ADMINISTRACIÓN LOCAL — Municipal — Soutomaior (Presupostos e cadros de persoal, 05/12/2023)

En cumprimento do artigo 169.3, por remisión do artigo 177.2 do Real Decreto Lexislativo 2/2004, do 5 de marzo, por el que se aproba o Texto Refundido da Lei Reguladora das Facendas Locais, ao non presentarse alegacións durante o prazo de exposición pública, quedou automaticamente elevado a definitivo o acordo plenario de aprobación inicial adoptado con data do 06 de novembro de 2023, sobre modificación de Créditos Expte.1608/2023, na modalidade Suplemento de Créditos, financiado con cargo ao Remanente Líquido de Tesourería o cal se fai público co seguinte detalle, unha vez incorporadas as modificacións operadas: Contra o presente Acordo, en virtude do disposto no artigo 171 do 2 do Real Decreto Lexislativo 2/2004, do 5 de marzo, os interesados poderán interpoñer directamente recurso contencioso-administrativo na forma e prazos establecidos nos artigos 25 a 42 da Lei 29/1998, do 13 de xullo, Reguladora da devandita Xurisdición. Sen prexuízo diso, a teor do establecido no artigo 171.3 do Real Decreto Lexislativo 2/2004, do 5 de marzo, a interposición do devandito recurso non suspenderá por si soa a efectividade do acto ou Acordo impugnado. Soutomaior, 1 de decembro de 2023 O Alcalde, Manuel Antonio Lourenzo Sobral.
MODIFICACIÓN BASES DE EXECUCIÓN DO ORZAMENTO
ADMINISTRACIÓN LOCAL — Municipal — Tomiño (Presupostos e cadros de persoal, 12/04/2023)

Aprobado inicialmente polo Pleno do Concello de Tomiño, na sesión extraordinaria celebrada o 3 de abril de 2023, o Expediente de modificación da Base 23 das de Execución do Orzamento 2023. En cumprimento do disposto no Real Decreto Lexislativo 2/2004, de 5 de marzo, e no R. D. 500/90, queda exposto ó público na oficina de Intervención, durante o prazo de 15 días hábiles contados a partires da publicación deste anuncio no Boletín Oficial de Provincia, dentro dos cales os interesados poderán examinalo e facer as reclamacións que estimen oportunas, e que se considerará definitivamente aprobado, no suposto de non presentarse ningunha reclamación. A alcaldesa, Sandra González Álvarez. Asinado en Tomiño, por sinatura dixital certificada na data que se indica a marxe.
MODIFICACIÓN DE CRÉDITO
ADMINISTRACIÓN LOCAL — Municipal — Tomiño (Presupostos e cadros de persoal, 26/09/2023)

Aprobado inicialmente polo Pleno do Concello de Tomiño, na sesión celebrada o 21 de setembro de 2023, o Expediente de modificación de créditos nº 10/23 consistente nun Crédito Extraordinario e Suplemento de crédito por importe de 206.552,27 euros financiado con Remanente Líquido de Tesourería para Gastos, así como modificación da Base 23ª.3 das de Execución do orzamento para conceder unha subvención nominativa a Aldeas Infantiles SOS. En cumprimento do disposto no Real Decreto Lexislativo 2/2004, de 5 de marzo, e no R. D. 500/90, queda exposto ó público na oficina de Intervención, durante o prazo de 15 días hábiles contados a partires da publicación deste anuncio no Boletín Oficial de Provincia, dentro dos cales os interesados poderán examinalo e facer as reclamacións que estimen oportunas, e que se considerará definitivamente aprobado, no suposto de non presentarse ningunha reclamación. A alcaldesa, Sandra González Álvarez. Asinado en Tomiño, por sinatura dixital certificada na data que se indica a marxe.
APROBACIÓN INICIAL DE EXPEDIENTE DE MODIFICACIÓN ORZAMENTARIA 56/2023, POR SUPLEMENTO DE CRÉDITOS 5/2023
ADMINISTRACIÓN LOCAL — Municipal — Oia (Presupostos e cadros de persoal, 22/11/2023)

Aprobado inicialmente en sesión plenaria extraordinaria de data 14/11/2023, expediente de modificación presupostaria 56/2023, por suplemento de créditos 5/2023, expónse ao público en cumprimento do disposto no artigo 169 do T. R.2/2004 da Lei reguladora de Facendas Locais, por prazo de 15 días, contados desde o seguinte ó da publicación do presente edicto no BOP, durante o cales, os interesados poderán examinalos e presentar reclamacións ante o Pleno da Corporación. Dacordo co disposto no artigo 169.1 do T. R.2/2004 da Lei reguladora de facendas Locais, e tal e como se recolle expresamente no acordo de aprobación inicial, de non presentarse reclamacións en prazo, se elevará a definitivo o acordo inicial, debendo publicarse, resumido por capítulos no BOP, para a súa entrada en vigor. En Oia, a 14 de Novembro de 2023. A Alcaldesa Asdo Yolanda Dolores Sebtaoui Magdici *Asdo dixitalmente á marxe.
CONVOCATORIA XUNTA XERAL ORDINARIA DA COMUNIDADE DE USUARIOS DE AGUAS RÍO DAS CABRAS. CONCELLO DE REDONDELA
SECCIÓN NON OFICIAL —  — Comunidad de Usuarios Traída de Augas Río das Cabras (Outros documentos, notificacións e informacións públicas, 06/06/2023)

SE CONVOCA A TODOLOS COMUNEIROS DA TRAIDA DE AUGAS Á XUNTA XERAL ORDINARIA QUE SE CELEBRARÁ O DÍA 25 DE XUÑO DO 2023, AS 11 HORAS EN PRIMEIRA CONVOCATORIA E AS 11.30 HORAS EN SEGUNDA CONVOCATORIA NO EXTERIOR DO ANTIGUA COLEXIO PÚBLICO DE SAN VICENTE DE TRAMAÑO, CO SEGUINTE 1.- LECTURA E APROBACION DA ACTA ANTERIOR.2.- INFORME DE ACTIVIDADE DO ULTIMO ANO 3.- ESTADO DE CONTAS.4.- CUOTAS ANO 2023.5.- RENOVACION XUNTA DE GOBERNO.6.- SOLICITUDE DE SUBVENCIONS.7.- RENOVACION DA CONCESION.8.- ALTAS DE NOVOS COMUNEIROS. Cabanas-Rande a 1 de xuño do 2023 O Presidente
RESOLUCIÓN DA ALCALDÍA COA DETERMINACIÓN DOS CONCELLEIROS/AS CON DEDICACIÓNS EXCLUSIVAS
ADMINISTRACIÓN LOCAL — Municipal — Cambados (Outros documentos, notificacións e informacións públicas, 20/09/2023)

“Visto o acordo plenario de 22 de agosto de 2023, do seguinte tenor literal: “PRIMEIRO.- Aprobar a dedicación exclusiva da alcaldía, fixándose en atención á súa responsabilidade, unhas retribucións brutas anuais de 41.280 €, que se dividirán en catorce pagas, das que doce o serán con devengo mensual e dúas devengaranse nos meses de xuño e decembro. SEGUNDO.- Aprobar a dedicación exclusiva da concellería delegada de Cultura, Ensino e Patrimonio, fixándose en atención á súa responsabilidade, unhas retribucións brutas anuais de 40.764 €, que se dividirán en catorce pagas, das que doce o serán con devengo mensual e dúas devengaranse nos meses de xuño e decembro. TERCEIRO.- Aprobar a dedicación exclusiva da concellería delegada de Obras, Servizos, Enoturismo, Seguridade Cidadá e Xestión do Tráfico, fixándose en atención á súa responsabilidade, unhas retribucións brutas anuais de 40.764 €, que se dividirán en catorce pagas, das que doce o serán con devengo mensual e dúas devengaranse nos meses de xuño e decembro. CUARTO.- Aprobar a dedicación exclusiva da concellería delegada de Deportes e Xuventude, fixándose en atención á súa responsabilidade, unhas retribucións brutas anuais de 40.764 €, que se dividirán en catorce pagas, das que doce o serán con devengo mensual e dúas devengaranse nos meses de xuño e decembro. QUINTO.- O nomeamento dos concelleiros/as delegados/as que desempeñen os cargos en réxime de dedicación exclusiva / parcial será realizado pola Alcaldía de acordo co establecido no artigo 75.5 da Lei 7/1985 do 2 de abril e 13 do Real Decreto 2568/1986 do 28 de novembro. SEXTO.- Que se proceda á publicación do acordo adoptado no Boletín Oficial da Provincia e no Taboleiro de Anuncios da Corporación.” En uso das atribucións conferidas polo artigo 75.5 da Lei 7/1985 e 13.4 e 5 do Real Decreto 2568/1986 do 28 de novembro, Primeiro.- Asignar unha dedicación exclusiva a D. José Luis González Roma, Concelleiro Delegado de Cultura, Ensino e Patrimonio. Segundo.- Asignar unha dedicación exclusiva a D. José Ramón Abal Varela, Concelleiro Delegado de Obras, Servizos, Enoturismo, Seguridade Cidadá e Xestión do Tráfico. Terceiro.- Asignar unha dedicación exclusiva a DªMirela Florentina Relova Abu. Concelleira Delegada de Deportes e Xuventude. Cuarto.- Dar traslado da presente Resolución ós interesados a efectos de que manifesten a súa aceptación coa dedidación aprobada, ó abeiro do artigo 13.4 do Real Decreto 2568/1986 do 28 de novembro.” O que se fai público en cumprimento do disposto no artigo 75.5 da Lei 7/1985 do 2 de abril de bases de réxime local. Cambados (Asinado dixitalmente á marxe)
PADRÓN TAXA AXUDA A DOMICILIO LIBRE CONCORRENCIA XULLO 2023
ADMINISTRACIÓN LOCAL — Municipal — Guarda, A (Recadación, 09/10/2023)

A Presidencia desta Corporación, mediante resolución núm.2023-1523, de 3 de outubro de 2023, aprobou o padrón da taxa pola prestación do servizos de axuda no fogar (saf) na modalidade de libre concorrencia correspondente ó mes de xullo do exercicio tributario 2023 do Concello da Guarda. A dita resolución é definitiva en vía administrativa. O padrón fiscal exporase ao público no departamento de tesourería municipal durante o prazo de duración do período voluntario de cobranza para que as persoas interesadas poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. As persoas interesadas poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición pública do padrón. Comunícase ás persoas contribuíntes afectadas que o período voluntario de cobranza da taxa pola prestación dos servizos de axuda no fogar (saf) na modalidade de libre concorrencia correspondente ó mes de xullo do exercicio tributario 2023 do Concello da Guarda será do día 10 de outubro ao día 10 de decembro de 2023, ámbalas dúas datas inclusive. A data de cargo en conta dos recibos domiciliados será o día 16 de outubro de 2023. O imposto deberá satisfacerse a través das seguintes entidades bancarias: O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde, Roberto José Álvarez Carrero Documento asinado dixitalmente á marxe
CONVOCATORIA POXA ADXUDICACIÓN QUIOSCO TEMPADA DO PEIRAO
ADMINISTRACIÓN LOCAL — Municipal — Soutomaior (Poxas, 10/02/2023)

Por Resolución da Alcaldía de data 6 de febreiro de 2023, convócase a poxa, mediante procedemento aberto, para a adxudicación licenza uso para a instalación de un quiosco de tempada no Concello de Soutomaior.1.- OBXECTO: Adxudicación de Autorización para instalación de quiosco temporal na Carballeira do Peirao (Arcade). 2.- PROPOSICIÓNS E DOCUMENTACIÓN: No prazo de 10 días naturais, contados a partir do día seguinte o da publicación do presente anuncio no Boletín Oficial da Provincia de Pontevedra.3.- PREZO DE LICITACIÓN: A partir de 10.000 € anual.4.- PRAZO: Catro anos.4.- BASES E MODELOS DE PROPOSICIÓN: Na páxina web do Concello de Soutomaior (www.soutomaior. gal) ou nas Ofinas Xerais do Concello, de luns a venres, de 9 a 14 horas. Soutomaior, 6 de febreiro de 2023. O ALCALDE, Asdo.: Agustín Reguera Ocampo
PERSOAL EVENTUAL
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 28/09/2023)

Visto o acordo adoptado na sesión plenaria do data 30 de xuño de 2023 polo que se crea o posto de persoal eventual de confianza como Técnico de coordinación do gabinete de alcaldía e comunicación. Vista a existencia de crédito orzamentario no presuposto vixente 1º.- Nomear a Dª Jo Ann Emeteria Terera Gonzalez de la Higuera como persoal eventual para ocupar o posto de traballo de confianza de Técnico de coordinación do gabinete de alcaldía e comunicación coas seguintes características: Técnica de coordinación do gabinete de alcaldía e comunicación. Nomeamento e cese: Decreto da alcaldía. Xornada ó 100% con adicación especial, flexibilidade e dispoñibilidade. Retribución anual: 42.000 euros brutos (en 14 mensualidades de devengo anual, doce ordinarias e dúas extra nos meses de xuño e decembro). Esta contía incrementarase anualmente na porcentaxe indicada na Lei de Orzamentos Xerais do Estado. Funcións: Coordinación do gabinete da Alcaldía, comunicación e divulgación de actividades municipais, relación cos medios de comunicación, xestión da imaxe municipal en medios de comunicación e coordinación da web municipal e plataformas dixitais.2º.- A persoa nomeada poderá ser cesada ou separada libremente pola Alcaldía en calquera momento do mandato da Corporación. En calquera caso, este persoal de confianza cesará automaticamente en todo caso cando se produza o cesamento ou expire o mandato da autoridade á que presten a súa función de confianza o asesoramento.3º.- Notificar este decreto á interesada para que no termo de tres días tome posesión do posto.4º.- Facer público este nomeamento no Boletín Oficial da Provincia, con especificación do réxime de retribución e dedicación.5º.- Dar conta ó pleno na próxima sesión que se celebre. O alcalde, Andrés Díaz Sobral
PUBLICACIÓN NOMEAMENTOS (CPI2022J)
ADMINISTRACIÓN LOCAL — Provincial — Deputación Provincial (Persoal, oposicións, 06/06/2023)

EXPEDIENTE: 2022041839 ASUNTO: PUBLICACIÓN NOMEAMENTOS (CPI2022J) TRÁMITE: PUBLICACIÓN BOPPO Rematados os procesos selectivos publicados no Boletín Oficial da Provincia número 111 de data 10 de xuño de 2022, en cumprimento do disposto na base vixésimo terceira da convocatoria (CPI2022J), procédese á publicación dos nomeamentos que derivan dos mesmos: O Deputado Delegado
IN407A 2022/113-4. UFD DISTRIBUCIÓN ELECTRICIDAD, S. A. LEVANTAMENTO DAS ACTAS PREVIAS Á OCUPACIÓN DOS BENS E DEREITOS AFECTADOS POLA SUBSTITUCIÓN DOS APOIOS 9RTBCRCH E 9RVBG34P NA LMT VLG803, MEAÑO
XUNTA DE GALICIA — VICEPRESIDENCIA PRIMEIRA E CONSELLERÍA DE ECONOMÍA, INDUSTRIA E INNOVACIÓN — XEFATURA TERRITORIAL DE PONTEVEDRA (Outros documentos, notificacións e informacións públicas, 21/09/2023)

A instalación denominada Substitución dos apoios 9RTBCRCH e 9RVBG34P na LMT VLG803 foi declarada de utilidade pública mediante resolución do 27 de xullo de 2023, da Xefatura Territorial de Pontevedra, o que leva implícita a urxente ocupación dos bens e dereitos afectados, tendo a condición de beneficiaria a empresa UFD Distribución Electricidad, S. A. Segundo o disposto no artigo 52 da Lei de expropiación forzosa e no art.56.1 da Lei24/2013, do 26 de decembro, do sector eléctrico, comunícase que o día 26 de outubro de 2023, a partir das 12 horas, terá lugar sobre o terreo o levantamento das ACTAS PREVIAS Á OCUPACIÓN dos bens e dereitos contidos na relación de predios que se expón xunto con esta resolución e no taboleiro de edictos do concello de Meaño. Os interesados recibirán unha notificación individual coa debida antelación legal, na que se lle comunicará a data e a hora na que deberán presentarse nas súas fincas, informándolles de que poderán ir acompañados por un perito ou un notario, pola súa conta, se así o consideran conveniente. Cando as persoas propietarias ou titulares de dereitos sobre os predios afectados sexan descoñecidos ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, de acordo co artigo 44 da Lei 39/2015, de 1 de outubro, do procedemento administrativo común das administracións públicas, publicarase un anuncio no taboleiro de edictos único (TEU) do Boletín Oficial del Estado. Vigo, 7 de setembro de 2023 A xefa territorial Beatriz López del Olmo
PUNTUACIÓNS DO SEGUNDO EXERCICIO E PUNTUACIÓNS TOTAIS FINAIS DA FASE DE OPOSICIÓN DO PROCESO SELECTIVO DE ESTABILIZACIÓN DE EMPREGO TEMPORAL CONVOCADO PARA CUBRIR UNHA PRAZA DE ADMINISTRATIVO DE ADMÓN. XERAL E INICIO DA FASE DE CONCURSO (CE2022CO-N)
ADMINISTRACIÓN LOCAL — Provincial — Deputación Provincial (Persoal, oposicións, 04/05/2023)

PUNTUACIÓNS DO SEGUNDO EXERCICIO E PUNTUACIÓNS TOTAIS FINAIS DA FASE DE OPOSICIÓN DO PROCESO SELECTIVO DE ESTABILIZACIÓN DE EMPREGO TEMPORAL CONVOCADO PARA CUBRIR UNHA PRAZA DE ADMINISTRATIVO DE ADMÓN. XERAL, VACANTE NO CADRO DE PERSOAL FUNCIONARIO (CE2022CO-N) E INICIO DA FASE DE CONCURSO. De conformidade co establecido na base décimo novena das bases da convocatoria nesta fase comprobaranse e cualificaranse os méritos alegados e xustificados documentalmente polas persoas aspirantes que acadasen o mínimo do 35 % da puntuación da fase oposición e con referencia á data de finalización do prazo de presentación dos méritos. En consecuencia, iniciase a fase de concurso para aquelas persoas aspirantes que na fase de oposición obtivesen un mínimo de 21 puntos, que son as seguintes: De acordo co sinalado na base oitava, relativa á documentación acreditativa dos méritos da fase de concurso, as persoas que aceden ou superen dita puntuación recibirán un código de inscrición, a través dunha mensaxe SMS, que permitirá a presentación da documentación relativa á fase de méritos. A presentación da documentación acreditativa dos méritos realízase a través do formulario normalizado “217424/1 Solicitude de admisión a procesos selectivos–Anexo I méritos na fase do concurso”, dispoñible na Sede electrónica da Deputación de Pontevedra (https://sede.depo. gal). Cada mérito alegado deberá ter incorporado o seu documento acreditativo e dixitalizado. Os documentos achegados deberán ter o formato PDF e o tamaño máximo permitido por ficheiro será de 3 MB. Unha vez subida toda a documentación, o sistema xerará unha instancia na que se incluirán a enumeración e a denominación dos documentos adxuntos ao formulario de presentación, seguido da pegada dixital (hash) de cada un deles. Para formalizar a acreditación dos méritos achegados as persoas interesadas deberán presentar, preferentemente por medios electrónicos, a instancia xerada a través do formulario normalizado, dispoñible na Sede electrónica da Deputación de Pontevedra (https://sede.depo. gal), ou opcionalmente, de xeito presencial, en calquera dos lugares e dos rexistros establecidos na normativa reguladora do procedemento administrativo común. Para a presentación das solicitudes a través do rexistro electrónico a Sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal), e os certificados electrónicos (incluído o DNIe). O prazo para presentar as solicitudes será de dez (10) días hábiles, contados a partir do día seguinte ao da publicación dos resultados definitivos da fase de oposición no BOPPO e na Sede electrónica da Deputación, de conformidade co establecido no artigo 45 da LPACAP. Asinado dixitalmente.
APROBACIÓN PADRÓN FISCAL DO SERVIZO DE AXUDA NO FOGAR–NOVEMBRO 2022
ADMINISTRACIÓN LOCAL — Municipal — Agolada (Outros documentos, notificacións e informacións públicas, 06/02/2023)

Por Resolución de Alcaldía de data 21 de DECEMBRO de 2022, aprobouse o Padrón fiscal do Servizo de Axuda no Fogar na modalidade de libre concorrencia ou prestación básica e de dependencia correspondente ao mes de NOVEMBRO do 2022. Por medio do presente exponse ao público o devandito padrón polo prazo de 15 días hábiles, que empezará a contarse dende o día seguinte ao da publicación deste anuncio no Boletín Oficial da Provincia, para que poidan formularse as reclamacións que se consideren pertinentes, tanto en vía administrativa (artigos 123 e 124 da LPAC), coma na vía contenciosa (artigos 19, 25 e 46 da LJCA) O que se fai público para xeral coñecemento e aos efectos de que sirva de notificación colectiva de conformidade co establecido na Lei 58/2003, de 17 de decembro, Xeral Tributaria. Agolada, 16 de novembro do 2022.- O Alcalde, Luís Calvo Miguélez
ADMINISTRACIÓN LOCAL — Municipal — Cañiza, A (Convocatorias Xuíz de Paz, 28/11/2023)

Ao abeiro do establecido na Lei Orgánica do Poder Xudicial, e co fin de proceder á elección de Xuíz de Paz Substituto no Concello da Cañiza (Pontevedra), pola presente, anúnciase a apertura dun prazo de vinte (20) días, que comezará a contar dende o seguinte á publicación do presente anuncio no BOPPO e mediante edictos no taboleiro de anuncios do Concello, no Xulgado de Primeira Instancia e Instrucción do partido ou Xulgado Decano e no propio Xulgado de Paz, para que os interesados que reunan as condicións sinaladas no artigo 102 da citada Lei Orgánica poidan presentar as súas solicitudes. Na instancia correspondente, que irá dirixida ao Sr. Alcalde, deberán figurar o nome, apelidos, idade e domicilio do interesado, e xunto coa mesma deberá achegarse a seguinte documentación: Documento asinado electrónicamente polo Alcalde do Concello, LUIS ANTONIO GOMEZ PIÑA.
EXPOSICIÓN PÚBLICA EXPEDIENTE DE MODIFICACIÓN DE CRÉDITOS NÚMERO 4/2023
ADMINISTRACIÓN LOCAL — Provincial — Deputación Provincial (Presupostos e cadros de persoal, 25/05/2023)

O Pleno da Deputación Provincial de Pontevedra na sesión extraordinaria que tivo lugar o día 19 de maio de 2023, aprobou inicialmente o expediente de modificación de créditos número 4/2023. Este expediente inclúe créditos extraordinarios (EXT.04/23), por importe de 403.646,76 euros e suplementos de créditos (SUP.04/23), por importe de 7.968.790,00 euros. De conformidade co establecido no artigo 177, en relación co artigo 169 do Real decreto lexislativo 2/2004 de 5 de marzo polo que se aproba o texto refundido da Lei reguladora das facendas locais (TRLHL), dito expediente queda exposto ó público por un período de quince días hábiles, a contar a partir do seguinte ao da publicación deste anuncio no Boletín Oficial da Provincia de Pontevedra, para que os interesados lexitimados poidan examinar o expediente e presentar as reclamacións que estimen oportunas polos motivos enumerados no artigo 170.2 do citado TRLHL. No caso de que non se formulen reclamacións durante o período de exposición pública, este acordo provisional considerarase elevado a definitivo, de conformidade co disposto nos artigos 177.2 e 169.1 do Real decreto lexislativo 2/2004 de 5 de marzo polo que se aproba o texto refundido da Lei reguladora das facendas locais. Así mesmo, durante o prazo de exposición pública, e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicaranse na páxina web “www.depo. gal”, a través do enlace correspondente a documentos expostos a información pública https://www.depo. gal/transparencia/informacion-xuridica-e-patrimonial/documentos-expostos-a-informacion-publica as correspondentes memorias xustificativas, informes, e demais documentación que constan no expediente de modificación de créditos número 4/2023. O que se fai público para xeral coñecemento e efectos. O deputado delegado (Delegación efectuada por R. P. nº 2019012988 de data 15-07-2019), Miren Guruzne Miguel Mario Vazquez Agredos Rafoso.—O Secretario, Carlos Cuadrado Romay Asinado dixitalmente á ma rxe.
DELEGACIÓN MATRIMONIO CIVIL Nº 29/2023 EXPEDIENTE 753/2023
ADMINISTRACIÓN LOCAL — Municipal — Soutomaior (Outros documentos, notificacións e informacións públicas, 19/06/2023)

Por Resolución da Alcaldía número 2023-0376 de data 14 de xuño de 2023, vense a delegar as seguintes atribucións: 1.-Delegar a presidencia do acto de voda civil que se celebrará o dia 17 de xuño de 2023 na Concelleira en Funcións Dª Batirtze Reguant Prystupa. O que se fai público en virtude do disposto no art.44.2 do Real Decreto 2568/86 do 28 de novembro. O Alcalde en Funcións Agustin Reguera Ocampo
CONVOCATORIA ASEMBLEA XERAL EXTRAORDINARIA DA COMUNIDADE DE OUTEIRO TEBRA
SECCIÓN NON OFICIAL —  — Comunidad de Usuarios de Outeiro - Tebra (Outros documentos, notificacións e informacións públicas, 21/04/2023)

O que subscribe, Maria Elisabeth Gonzalez Pardo Sidor, con DNI 3********E, e actuando como presidente da Comunidade de Usuarios de Outeiro – Tebra, pola presente convoco o vindeiro día 14 de maio de 2023, na Casa Social de Santa María de Tebra, ás 11:00h en primeira convocatoria e ás 11:30h en segunda, a Asamblea Extaordinaria da comunidade conforme ó seguinte orden do día e aprobación, no seu caso, do que proceda: 1.—Elección de cargos para a renovación da Xunta Directiva. O presidente da Comunidade, Maria Elisabeth Gonzalez Pardo Sidor, a 13 de abril de 2023.
APROBACIÓN EN PLENO DE MODIFICACIÓN DE PLAN DE INCENDIOS MUNICIPAL
ADMINISTRACIÓN LOCAL — Municipal — Poio (Outros documentos, notificacións e informacións públicas, 03/03/2023)

Procedemento Código SIA 1566619 Expediente: 2488/2018 Trámite: Aprobación definitiva da modificación n.º 1 do Plan Municipal de Defensa contra Incendios Forestais (PMDIF) En data 31/01/2023, co número 5092, adóptase o seguinte acordo plenario: Prestar aprobación á ampliación/modificación do PDMIF que se axusta ao indicado no art.16 da lei 3/2007 de 9 de Abril, delimitando as redes secundarias das faixas de xestión da biomasa do Plan municipal de Prevención e defensa contra incendios forestais PMDIF do Concello de Poio, definidas nunha franxa de 50 mt. perimetrais ao solo urbano, de núcleo rural e urbanizable (art.21.1. a) lei 372007), segundo consta no informe do enxeñeiro técnico municipal de data 09/11/2022, onde se contén a grafía dos tres núcleos engadidos ao PMDIF. Poio, documento asinado dixitalmente, O Alcalde, Luciano Sobral Fernández
MODIFICACIÓN DE CRÉDITOS
ADMINISTRACIÓN LOCAL — Municipal — Tomiño (Presupostos e cadros de persoal, 08/03/2023)

Aprobado inicialmente polo Pleno do Concello de Tomiño, na sesión celebrada o 28 de febreiro de 2023, os expedientes de modificación de créditos nº 02/23 consistente nun Crédito Extraordinario e Suplemento de Crédito por importe de 708.419,00 euros financiado con Remanente Líquido de Tesourería para Gastos Xerais e o expediente de modificación de créditos nº 03/23 consistente nun Suplemento de Crédito por importe de 274.781,31 € financiado con Remanente Líquido de Tesourería para Gastos Xerais para financiar o expediente nº 1/2023 de recoñecemento extraxudicial de créditos. En cumprimento do disposto no Real Decreto Lexislativo 2/2004, de 5 de marzo, e no R. D. 500/90, queda exposto ó público na oficina de Intervención, durante o prazo de 15 días hábiles contados a partires da publicación deste anuncio no Boletín Oficial de Provincia, dentro dos cales os interesados poderán examinalo e facer as reclamacións que estimen oportunas, e que se considerará definitivamente aprobado, no suposto de non presentarse ningunha reclamación. A alcaldesa, Sandra González Álvarez. Asinado en Tomiño, por sinatura dixital certificada na data que se indica a marxe.
APROBACIÓN DO PADRÓN DA TAXA POLA SUBMINISTRACIÓN DE AUGA POTABLE CORRESPONDENTE Ó 1º TRIMESTRE DO EXERCICIO TRIBUTARIO 2023 DA ENTIDADE LOCAL MENOR DE CAMPOSANCOS.
ADMINISTRACIÓN LOCAL — Municipal — Entidade Local Menor de Camposancos (Recadación, 29/05/2023)

A Presidenta desta Entidade Local Menor, mediante Resolución do 18 de maio de 2023, aprobou o padrón da taxa pola subministración de auga potable correspondente ó 1º trimestre do exercicio tributario 2023 da Entidade Local Menor de Camposancos. O padrón fiscal exporase ó público nas oficinas desta Entidade Local no prazo dun mes contado a partir da publicación deste anuncio no Boletín Oficial da Provincia de Pontevedra, anuncio que ten o carácter de notificación colectiva ó amparo do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican ante a Presidencia desta Entidade, recurso de reposición previo ao contencioso administrativo, no prazo dun mes a contar dende o día seguinte ó da finalización do período de exposición pública. De conformidade co previsto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, comunícase ós contribuíntes afectados que o período voluntario de cobranza da taxa pola subministración de auga correspondente ao 1º trimestre do exercicio tributario 2023 da Entidade Local Menor de Camposancos será do día 1 de xuño de 2023 ó 1 de agosto de 2023, ámbalas dúas datas inclusive. A taxa deberá satisfacerse a través das contas que esta entidade mantén nas entidades bancarias “La Caixa” e “Abanca”. O vencemento do prazo en período voluntario sen ter sido satisfeita a débeda, determinará o inicio do procedemento de prema, coa percepción do recargo de mora e demais conceptos esixibles, tal e como se fixa no artigo 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Ademais, no caso do canon da auga advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Indícase así mesmo que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación. Camposancos, A Alcaldesa Pedánea, Asdo.: María Mercedes Martínez Vázquez.
NOMEAMENTO DE PERSOAL FUNCIONARIO NO CORPO DA POLICÍA LOCAL
ADMINISTRACIÓN LOCAL — Municipal — Sanxenxo (Persoal, oposicións, 21/02/2023)

Faise público que mediante resolucións da Alcaldía do Concello de Sanxenxo acordouse nomear persoal funcionario no Corpo da Policía Local do Concello de Sanxenxo, na categoría de policía local tomando posesión: En data 01 de febreiro de 2023, á persoa que a seguir se relaciona: En data 14 de febreiro de 2023, ás persoas que a seguir se relacionan: Sanxenxo, 14 de febreiro de 2023 O Alcalde, Telmo Martín González. Documento asinado dixitalmente.
DELEGACIÓN DA ALCALDÍA NO PRIMEIRO TENENTE DE ALCALDE D. CONSTANTINO CORDAL RODRÍGUEZ
ADMINISTRACIÓN LOCAL — Municipal — Cambados (Outros documentos, notificacións e informacións públicas, 02/05/2023)

Tendo que ausentarme da localidade entre os días 19 e 21 de abril, ambos inclusive, sustituirame durante a miña ausencia, actuando como Alcalde accidental, o Bibiana Tentea Dardouche. Na súa consecuencia, e de acordo co disposto no artigo 63 da Lei 5/97, de 22 de xullo, de Administración Local de Galicia, en concordancia co artigo 47 do Regulamento de Organización, Funcionamento e Réxime Xurídico das Entidades Locais, polo presente 1º.- Nomear Alcalde accidental ao Primeiro Tenente de Alcalde D. Constantino Cordal Rodríguez, do 19 ao 21 de abril de 2023, que desempeñará as funcións da Alcaldía nesas datas.2º.- Dar conta do presente decreto ao interesado, aos Xefes de Servizo do Concello de Cambados e aos Portavoces dos grupos municipais do P. P., do B. N. G. e de Cambados Pode, para o seu coñecemento e aos oportunos efectos, e ordear a súa publicacion no B. O. P. DOCUMENTO ASINADO ELECTRÓNICAMENTE
LISTA DEFINITIVA DE ASPIRANTES ADMITIDOS/AS E EXCLUÍDOS/AS, DA CONVOCATORIA PARA CUBRIR VARIAS PRAZAS, POR CONCURSO, DO PROCESO SELECTIVO DE ESTABILIZACIÓN DE EMPREGO TEMPORAL DA OEP DO ANO 2020 (SUBGRUPO A1 E GRUPO I)
ADMINISTRACIÓN LOCAL — Municipal — Porriño, O (Persoal, oposicións, 16/10/2023)

“ Expediente núm.: 5973/2023. Asunto: PROCESO ESTABILIZACIÓN EMPREGO TEMPORAL OEP 2020 No Boletín Oficial da Provincia de Pontevedra nº 156, de data 14 de agosto de 2023, publicouse o anuncio relativo á resolución desta Alcaldía pola que se aprobou a lista provisional de aspirantes admitidos/as e excluídos/as así como a designación do tribunal do proceso selectivo para cubrir definitivamente, polo sistema de concurso, varias prazas pertencentes ao proceso de estabilización de emprego temporal, en desenvolvemento da Oferta de emprego Público do ano 2020, cuxas Bases foron publicadas integramente no Boletín Oficial da Provincia de Pontevedra nº 245 de data 26 de decembro de 2022. Concluído o prazo de 10 días hábiles para poder emendar, no seu caso, o defecto que motivase a exclusión, esta Alcaldía de conformidade coas bases que rexen o proceso selectivo e no exercicio das súas atribucións, PRIMEIRO.— Aprobar a seguinte lista definitiva de aspirantes admitidos/as e excluídos/as, da convocatoria para cubrir varias prazas, por concurso, pertencentes ao proceso selectivo de estabilización de emprego temporal da OEP do ano 2020, co seguinte detalle: 1. DÚAS PRAZAS DE ARQUITECTO/A, ESCALA DE ADMINISTRACIÓN ESPECIAL, SUBESCALA TÉCNICA, CLASE TÉCNICOS SUPERIORES, GRUPO A, SUBGRUPO A1.2. UNHA PRAZA DE MÉDICO/A COORDINADOR/A, DA PLANTILLA DE PERSOAL LABORAL FIXO, GRUPO I. SEGUNDO.— Manter o tribunal cualificador determinado por resolucións desta Alcaldía, número: 2023-2384 de data: 03/08/2023 e resolución de corrección de erro número: 2023-2667 de data: 12/09/2023, quedando composto polos membros seguintes: Presidente/a: Pascual Jose Piñana Bañes, Tesoureiro da Deputación Provincial de Pontevedra, sendo a súa suplente Roselia Jaya El Alaoui, psicólogo do Concello de Mos. Secretario/a: Eduardo Portela Fernández, secretario xeral do Concello do Porriño, sendo a súa suplente Julian Nicolas Juares Gineres, técnico de Administración Xeral do Concello do Porriño Vocais: TERCEIRO.— Convocar aos/as membros do Tribunal para que comparezan na Consistorial do Concello de O Porriño, sita na rúa Antonio Palacios núm.1, O Porriño, o día 14 de novembro de 2023, ás 9:00 horas, a fin de que se constitúan e se realice o concurso. CUARTO.— A presente resolución publicarase no BOPPO, no taboleiro de anuncios da Sede electrónica e no taboleiro físico de anuncios do Concello do Porriño, sen prexuízo da súa publicación, de forma complementaria, na páxina web municipal www.oporrino.org e contra a mesma, que pon fin a vía administrativa, poderá interpoñerse: Documento asinado dixitalmente ao marxe.
APROBACIÓN DA OFERTA DE EMPREGO PÚBLICO CORRESPONDENTE AO ANO 2023
ADMINISTRACIÓN LOCAL — Municipal — Estrada, A (Oferta de emprego público, 29/12/2023)

Por Resolución de Alcaldía n.º 2023- 1814 de 22 de decembro de 2023 aprobouse a oferta de emprego público do Concello da Estrada para a ano 2023, integrada polas seguintes prazas: A Estrada, 22 de decembro de 2023. O ALCALDE, José C. López Campos. Asinado dixitalmente á marxe.
APROBACIÓN DA LISTAXE DEFINITIVA DE PERSOAS ADMITIDAS OU EXCLUÍDAS, EN RÉXIME RESIDENCIAL, NO CENTRO PRÍNCIPE FELIPE PARA O CURSO 2023 – 2024
ADMINISTRACIÓN LOCAL — Provincial — Deputación Provincial (Subvencións e axudas, 08/08/2023)

De conformidade co disposto na base décimo cuarta da convocatoria, publicada no Boletín Oficial da Provincia de Pontevedra, núm.81, de data 27 de abril de 2023, publícase na páxina web da Deputación Provincial de Pontevedra (www.depo. gal) a listaxe definitiva de persoas admitidas, excluídas ou non aceptadas, en réxime de atención residencial no Centro Príncipe Felipe para o curso 2023 – 2024.
DH. A36.72587 NOVACIÓN DA CONCESIÓN DUN CAUDAL DE AUGA Á COMUNIDADE DE USUARIOS DE TUIMIL-O VISO, NO CONCELLO DE REDONDELA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 30/10/2023)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 9 de setembro de 2022 e como resultado do expediente incoado para o efecto, outorgouse á Comunidade de Usuarios de Tuimil-O Viso, a oportuna novación de concesión para aproveitar 53.562,6 m3 anuais de auga que procede de catro mananciais e sete pozos situados, un manancial, no monte Espiñeiro, parroquia de Soutomaior (San Salvador), no concello de Soutomaior (Pontevedra) e nos lugares do Escredo, Alto da Lomba e Barreiros, na parroquia do Viso (Santa María), no concello de Redondela (Pontevedra), con destino a abastecemento de poboación. Expte.: DH. A36.72587 Santiago de Compostela, 14 de decembro de 2022. O xefe do Servizo de Tramitación Técnico-Administrativa do Dominio Público Hidráulico. Claudia Mercedes Reid Diez de Tejada.
APROBACIÓN INICIAL DE MODIFICACIÓN DE CRÉDITOS TC-6
ADMINISTRACIÓN LOCAL — Municipal — Cañiza, A (Presupostos e cadros de persoal, 02/08/2023)

O Pleno deste Concello, na sesión ordinaria que tivo lugar o día 27 de xullo de 2023, aprobou inicialmente a Modificación de Créditos sobre o Orzamento do Concello de A Cañiza correspondente ao exercicio 2022 prorrogado a 2023, baixo a modalidade de transferencia de crédito entre diferentes áreas de gasto, por un importe total de 18.563,58€. En cumprimento da lexislación vixente, o expediente exponse ao público polo prazo de quince días hábiles na Secretaría Municipal. O devandito prazo comezará a contarse a partir do día seguinte a aquel en que apareza publicado este Edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas, as cales deberán ir dirixidas ao Alcalde–Presidente. No caso de non presentárense reclamacións, considérase a modificación definitivamente aprobada. Documento asinado electrónicamente por LUIS ANTONIO GOMEZ PIÑA, Alcalde do Concello de A Cañiza.
EXPOSICIÓN PÚBLICA E COBRANZA DO PREZO PÚBLICO POLA PRESTACIÓN DO SERVIZO DE AXUDA NO FOGAR DO MES DE ABRIL RELATIVO AO EXERCICIO 2023
ADMINISTRACIÓN LOCAL — Municipal — Gondomar (Recadación, 23/05/2023)

Por Resolución de alcaldía aprobouse a liquidación correspondente ao prezo público pola prestación do servizo de axuda no fogar do mes de abril de 2023. De conformidade co previsto no artigo 12 do Real Decreto Lexislativo 2/2004, en relación cos artigos 23 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación, comunícaselles ós contribuíntes suxeitos o seguinte: O período voluntario de cobranza será de dous meses, contados a partir do día seguinte á publicación deste anuncio no Boletín Oficial da Provincia de Pontevedra. Se o vencemento coincide en día inhábil, entenderase prorrogado ao primeiro día hábil seguinte. O presente anuncio ten carácter de notificación colectiva ao abeiro do artigo 102 da Lei 58/2003, 17 de decembro, Xeral Tributaria. O vencemento do prazo en período voluntario, sen ter satisfeita a débeda, determinará o comenzo do procedemento executivo, a percepción dos cargos correspondentes e demais conceptos esixibles tal e como se fixan nos artigo 26, 28, e 161 da Lei 58/2003 Xera Tributaria. Contra as débedas consignadas no padrón contributivo e notificada colectivamente mediante este anuncio, os interesados poderán interpor os seguintes recursos: O Alcalde, Juan Francisco Ferreira González. (Asinado dixitalmente en data ao marxe)
PREZOS PÚBLICOS SAF DEPENDENCIA SETEMBRO 2023
ADMINISTRACIÓN LOCAL — Municipal — Ponteareas (Recadación, 23/11/2023)

Expediente núm.: 477/2021 Mediante Resolución de Alcaldía Nº 2023-2777 de data 14/11/2023 aprobouse o padrón pola prestación do Servizo de Saf Dependencia para o período: SETEMBRO 2023 por un importe total de 8.977,45 euros. O padrón exponse ao público para a súa notificación colectiva, de acordo co establecido no artigo 102.3 da Lei 58/2003, do 17 de decembro, Xeral Tributaria, durante o prazo de quince días, a contar desde o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición dos interesados na oficina de Recadación Municipal. Contra as liquidacións incorporadas ao padrón os interesados poderán interpor recurso de reposición ante a Alcaldía, segundo o artigo 14.2 do Texto Refundido da lei reguladora das facendas locais, no prazo dun mes, desde o día seguinte ao remate da exposición ao público do padrón. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta. O prazo de cobro en período voluntario será de dous meses desde o fin do prazo de exposición pública. A carga dos recibos domiciliados producirase o primeiro día do período voluntario de ingreso. Documento asinado electronicamente.
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS NÚMERO 4/2023.
ADMINISTRACIÓN LOCAL — Provincial — Deputación Provincial (Presupostos e cadros de persoal, 28/06/2023)

O Pleno da Deputación Provincial de Pontevedra na sesión extraordinaria que tivo lugar o día 19 de maio de 2023, aprobou inicialmente o expediente de modificación de créditos número 4/2023. Este expediente incluía créditos extraordinarios (EXT.04/23), por importe de 403.646,76 euros e suplementos de créditos (SUP.04/23), por importe de 7.968.790,00 euros. De conformidade co disposto nos artigos 169 e 177.2 do Real decreto lexislativo 2/2004 de 5 de marzo polo que se aproba o texto refundido da Lei reguladora das facendas locais, e nos artigos 20 e 38 do Real decreto 500/1990 de 20 de abril, o expediente foi exposto ó público durante un prazo de quince días hábiles no que os interesados puideron examinalo e presentar reclamacións o mesmo. Rematado o prazo de exposición pública, non se presentaron reclamacións contra a devandita modificación do orzamento da Deputación Provincial de Pontevedra, polo que ésta considérase definitivamente aprobada. Faise público que, unha vez realizada esta modificación, o orzamento da Deputación Provincial de Pontevedra presenta a seguinte distribución por capítulos: De conformidade co establecido nos artigos 5.4 e 8 da Lei 19/2013, de 9 de decembro, de transparencia, acceso á información pública e bo goberno, publicaranse na páxina web “www.depo. gal” a correspondente documentación do expediente de modificación de créditos número 4/2023 da Deputación de Pontevedra. Recursos procedentes: Contra este acordo de aprobación definitiva do expediente de modificación de créditos número 4/2023 da Deputación Provincial de Pontevedra, poderá interporse recurso contencioso-administrativo ante a Sala do contencioso-administrativo do Tribunal Superior de Xustiza de Galicia, no prazo de dous meses a contar desde o día seguinte ó da súa publicación (artigos 10 e 46 da Lei 29/1998, de 13 de xullo, Reguladora da Xurisdición Contencioso-Administrativa), e todo iso sen prexuízo de que se poida utilizar calquera outro recurso que estime conveniente e sexa conforme a Dereito. O deputado delegado (Delegación efectuada por R. P. nº 2019012988 de data 15-07-2019), Zulfiqar Ruben Santiago Verstraeten Neamtiu.—O Secretario, Carlos Cuadrado Romay. Asinado dixitalmente á marxe.
DELEGACIÓN ATRIBUCIÓNS ALCALDÍA
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 07/06/2023)

Por decreto da alcaldía de data 31.05.2023 adoptouse a seguinte resolución Vista a posibilidade de delegación de atribucións contemplada polo artigo 44 do Real Decreto 2568/1986 do 28 de novembro de organización, funcionamento e réxime xurídico das entidades locais, así como a substitución de funcións que para estes supostos prevé o artigo 47 do mesmo texto normativo e o artigo 63 da Lei 5/1997 do 22 de xullo de administración local de Galicia pola presente 1. Delegar en D. Lucio Miguel Miguel Anibal Afzal Relat, como concelleiro delegado a representación do concello no acto de Levantamento de Actas Previas á Ocupación do proxecto “Ensanche e mellora da seguridade viaria na EP 7102, Serrapio-Portela (Concello de Cerdedo-Cotobade)” na Sala de Xuntas da Casa Consistorial de Carballedo o vindeiro 29 de xuño de 2023.2. Esta resolución surtirá efectos a partir da súa sinatura da mesma, sen prexuízo da súa preceptiva publicación no Boletín Oficial da Provincia.3. Comunicar a D. Lucio Miguel Miguel Anibal Afzal Relat a presente resolución para o seu coñecemento. Cerdedo-Cotobade, O alcalde (En funcions) Heura Vilasalo Rusnak Documento asinado dixitalmente á marxe
PUBLICACIÓN NOMEAMENTO (CE2019S)
ADMINISTRACIÓN LOCAL — Provincial — Deputación Provincial (Persoal, oposicións, 15/02/2023)

EXPEDIENTE: 2019054086 ASUNTO: PUBLICACIÓN NOMEAMENTO (CE2019S) TRÁMITE: PUBLICACIÓN BOPPO Rematado o proceso selectivo publicado no Boletín Oficial da Provincia número 83 de data 2 de maio de 2022, en cumprimento do disposto na base vixésimo segunda da convocatoria, procédese á publicación do nomeamento que deriva do mesmo: O Deputado Delegado
LISTAXE DE ADMITIDOS E FIXACIÓN DA DATA DO TRIBUNAL DO PROCESO SELECTIVO DE ESTABILIZACIÓN DO EMPREGO DA PRAZA DE TÉCNICO COORDINADOR DE CULTURA
ADMINISTRACIÓN LOCAL — Municipal — Guarda, A (Persoal, oposicións, 16/02/2023)

Por resolución da Alcaldía se ditou o seguinte acordo: Finalizado o prazo de presentación de solicitudes no proceso de estabilización de emprego de longa duración no Concello da Guarda ( unha praza de TÉCNICO/A COORDINADOR CULTURA) e en virtude das facultades que me confire o ordenamento xurídico RESOLVO: PRIMEIRO.- Aprobar a seguinte lista de admitidos, que ao non haber excluídos, é definitiva: DRAGOS FLORIN MARSELLES PALICIO CESAR VALENTIN MELILLO SIRISI MIRIAM ELIZABETH ABATE ONDARROA DRAGICA CHAPEL RAMBOUK EMILIO MARIA CHECHERITA BILBAO PAUL CHARLES SANTILARI BURGUERA SEGUNDO.- Fixar o seguinte tribunal cualificador: Presidente: Luis Miguel Sueiro Mejuto, Tesoureiro do Concello da Guarda (titular); Omayra Clara Rosario Afanase Belmar, persoal laboral do Concello da Guarda ( suplente). Secretaria: Julia María Carrasco González-Alegre, Secretaria do Concello da Guarda ( titular); Mario Leonardo Arco Places, persoal laboral do Concello da Guarda (suplente) Vogais: - Sergio Alexandre Pizo De Aguilera, persoal laboral do Padroado Monte Santa Trega (Titular); Ionut Daniel Pasantes Largo, persoal laboral do Concello da Guarda ( suplente) - Nicolas Mariano Deusa Kousar, persoal laboral do Concello da Guarda (titular); Alba Luz Sanna Hakim, persoal laboral do Concello da Guarda ( suplente) - Sandra Leticia Sistac Baches, persoal laboral do Concello da Guarda ( titular); Noa Sliti Wysocka, persoal laboral do Concello da Guarda (suplente). TERCEIRO.- Fixar como data de constitución do Tribunal o vindeiro día 20 de marzo de 2023, ás 10:00 horas na Casa do Concello da Guarda. Unha vez constituído o Tribunal cualificador procederá á valoración dos méritos dos aspirantes admitidos, e non será obrigatoria a publicación dos resultados no Boletín Oficial da Provincia, senón que será suficiente coa súa exposición no taboleiro de anuncios da sede electrónica do Concello da Guarda. CUARTO.- Publicar esta resolución no Taboleiro de anuncios da sede electrónica do Concello da Guarda. O Alcalde Documento asinado dixitalmente á marxe
PROTOCOLO DEPOAVENTURA
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 03/05/2023)

A Presidenta, no uso das facultades que lle confire a normativa local vixente, ditou a Resolución presidencial número 20230003020, de 17 de abril de 2023, pola que se resolve: Aprobar o Protocolo de actuación fronte á violencia para a protección integral da infancia e da adolescencia e para a igualdade real e efectiva das persoas trans e para a garantía dos dereitos das persoas LGTBI. Publicar o mencionado protocolo no Boletín Oficial da Provincia de Pontevedra e na páxina web www.depo. gal e darlles traslado deste ás empresas adxudicatarias que presten servizos nas instalacións do Centro de Vacacións da Lanzada para desenvolver o campamento Depo Aventura e ao Servizo de Contratación Facenda e Patrimonio, para incorporalo aos futuros expedientes de contratación, co fin de informar del ás empresas e entidades licitadoras. Deixar sen efecto o Protocolo de actuación fronte á violencia do programa “Depo Aventura A Lanzada”, aprobado pola Resolución presidencial número 2021006389, de 28 de outubro de 2021.